Inspirau por o concepto d'avión de Louis Peyret o suyo disenyo cambió de forma radical con as anteriors aeronaus de Blériot, optando ista vegata por una ala tándem, en primeras no tenió garra de exito, pero modificacions posteriors permitioron os suyos primers exitos desapegando d'o suelo por primera vegata 11 de chulio de 1907 fen-do un vuelo curto, pero en diyas siguients consiguió desapegar d'o suelo en quantas ocasions mas 100 metros entre os que  cal destacar un vuelo de 143 metros de largaria. En agosto fendo uno d'istos vuelos, tenió un mal aterrizache y estió danyau, aproveitando isto Bleriot li ficó un motor con mas potencia, un Antoinette Vee-16 50 CV, con ista nueva versión, dita Blériot VI Bis, tamién consiguió fer quantos vuelos de mas de 100 metros antis de tener un accident a on quedó destruito o 17 de setiembre de 1907.